|  |
| --- |
| **การประสานงานเพื่อร่วมรายการวิทยุกระจายเสียงมหาวิทยาลัยราชภัฏเชียงใหม่ FM 88.50 MHz.**  |
| **ผลิตโดย : งานประชาสัมพันธ์ กองกลาง สำนักงานอธิการบดี มหาวิทยาลัยราชภัฏเชียงใหม่** | **ตอน :** **แนะนำ โครงการวิสาหกิจสำหรับนักศึกษา เพื่อพัฒนาทักษะชีวิต กิจกรรมต้นแบบ “สวนเกษตรครูน้อย”** |
| **กำหนดบันทึกเทป : วันที่ 25 มกราคม 2565****เวลา : 14.00 – 14.30 น.****สถานที่ : ห้องบันทึกเสียง งานประชาสัมพันธ์ ชั้น 1 อาคารอำนวยการและบริหารกลาง ศูนย์แม่ริม อำเภอแม่ริม จังหวัดเชียงใหม่** | **ผู้ให้สัมภาษณ์ :** **นางสาวธัญวรรณ์ ศรีเดชะกุล (อ่านว่า ทัน-ยะ-วัน-สี-เด-ชะ-กุน)** **ตำแหน่ง : รักษาการหัวหน้าสำนักงานคณบดี (อ่านว่า รัก-สา-กาน-หัว-หน้า-สำ-นัก-คะ-นะ-บอ-ดี)** |
| **ผู้ดำเนินรายการ : นางสาวเสาวลักษณ์ สามแก้ว นักประชาสัมพันธ์ (ดีเจไซอิ๋ว) เบอร์ภายใน 5927** |
| **ผู้ประสานงาน: นางสาวอักษรา บุษบรรณ์ บรรณารักษ์ชำนาญการ เบอร์ภายใน 5416** |
| **กำหนดเผยแพร่ออกอากาศ: รายการราชภัฏสัมพันธ์ FM 88.5 MHz. ช่วงเกษตรก้าวหน้า พัฒนาท้องถิ่น****วันที่ 1 กุมภาพันธ์ 2565 (เวลา 08.00 - 09.00 น.) และ วันที่ 3 กุมภาพันธ์ 2565 (เวลา 18.00 - 19.00 น.)** |
| **ข้อมูลประกอบการสัมภาษณ์ (สำหรับดีเจ):** |

**ข้อมูลสำหรับการบันทึกเทปรายการวิทยุ**

|  |
| --- |
| **สวัสดีค่ะท่านผู้ฟัง สวัสดีค่ะน้องไซอิ๋ว พี่ต้อม ธัญวรรณ์ ศรีเดชะกุล รักษาการหัวหน้าสำนักงานคณบดี คณะเทคโนโลยีการเกษตร มหาวิทยาลัยราชภัฏเชียงใหม่ วันนี้พี่ต้อมจะมาแนะนำโครงการวิสาหกิจสำหรับนักศึกษาเพื่อพัฒนาทักษะชีวิต โครงการนี้มีการทำกิจกรรมนำร่อง คือ กิจกรรมต้นแบบ “สวนเกษตรครูน้อย”ให้ผู้ฟังได้รับทราบกันคะ**  **คำว่า ครูน้อย เริ่มต้นมาจากเมื่อปี พ.ศ 2563 (พอ-สอ-สอง-พัน-ห้า-ร้อย-หก-สิบ-สาม)****นักศึกษาหลักสูตร ครุศาสตรบัณฑิต มหาวิทยาลัยราชภัฎเชียงใหม่ จำนวน 7 หมู่เรียน ได้เริ่มเข้ามาเรียนและพักอาศัยอยู่หอพัก ของมหาวิทยาลัยราชภัฏเชียงใหม่ ณ ศูนย์แม่ริมแห่งนี้****ซึ่งมหาวิทยาลัยได้เห็นความสำคัญด้านการจัดการศึกษา การส่งเสริมการเรียนรู้จากประสบการณ์ตรง ตลอดจนการส่งเสริมทักษะอาชีพให้แก่นักศึกษาครู จึงได้ร่วมกับ คณะเทคโนโลยีการเกษตร จัดพื้นที่ให้แก่นักศึกษา เพื่อทำกิจกรรมด้านการเกษตร โดยนักศึกษาสามารถใช้เวลาว่างช่วงเย็นหลังเลิกเรียน วันหยุดเสาร์ วันอาทิตย์ และวันหยุดนักขัตฤกษ์ ทำกิจกรรมดังกล่าว** **คณะเทคโนโลยีการเกษตร ได้สำรวจพื้นที่ที่เหมาะแก่การเพาะปลูกพืชและทำการเกษตรพบว่า นักศึกษาสามารถเข้าทำกิจกรรมด้านการเกษตรได้อย่างหลากหลาย พื้นประมาณ 70 ไร่ ได้แก่ การเพาะปลูกพืชผักสวนครัว การเลี้ยงสัตว์ การทำปุ๋ยหมัก การปลูกไม้ผล การปลูกพืชสมุนไพร และ การแปรรูปผลผลิตทางการเกษตร โดยบูรณาการกับทุกภาคส่วนในการใช้ทรัพยากรร่วมกันภายในพื้นที่ของมหาวิทยาลัย ตลอดจนได้รับความร่วมมือเป็นอย่างดีจาก อาจารย์ บุคลากร ของมหาวิทยาลัยช่วยสนับสนุนผลงานนักศึกษา อีกทั้งมาหวิทยาลัยได้จัดสรรงบประมาณในการให้คณะจัดอบรมให้ความรู้ ฝึกปฏิบัติ แก่นักศึกษา ซึ่งนักศึกษาได้ ลงมือปฏิบัติอย่างจริงจัง ภายใต้การดูแลและการแนะนำของอาจารย์และวิทยากรผู้มีความรู้ด้านการเกษตร ตลอดช่วงเวลาที่ศึกษาในมหาวิทยาลัย ระยะเวลา 4 ปี โดยนักศึกษากลุ่มที่เข้าร่วมโครงการนี้จะได้รับความรู้ ประสบการณ์เพิ่มเติม นอกเหนือจากการเรียนรู้ในห้องเรียน ซึ่งนักศึกษาครูสามารถนำความรู้ไปถ่ายทอดแก่ผู้อื่นหรือสอนลูกศิษย์ของตนเองได้ในอนาคต ที่กล่าวมานี้คือ ความหมายของคำว่า ครูน้อย** **ซึ่งท่านผู้ฟังบางท่านที่ได้เข้าไปดูในเว็ปไซต์ของมหาวิทยาลัยราชภัฏเชียงใหม่ จะเห็นนักศึกษาครูน้อยได้มีส่วนร่วมกิจกรรมต่างๆ เช่น กิจกรรรมปลูกวันแม่ เกี่ยวข้าววันพ่อ พอเพียงโควิด โดยมีผู้บริหาร อาจารย์ บุคลากร และนักศึกษา ได้ร่วมกันปลูกข้าว พันธุ์ไรช์เบอรรี่ เมื่อวันที่ 10 สิงหาคม พ.ศ.2564 (พอ-สอ-สอง-พัน-ห้า-ร้อย-หก-สิบ-สี่) และ ทำการกิจกรรมเกี่ยวข้าวที่ปลูกในวันที่ 5 ธันวาคม 2564 รวมระยะเวลาปลูก 4 เดือน โดยน้องนักศึกษาครูน้อย ในโครงการนี้เป็นผู้ดูแลข้าวที่ปลูก กิจกรรมว่า “เกี่ยว ตี สี ข้าว” ในวันที่ 5 ธันวาคม 2564 ที่ผ่านมา เป็นต้น****ในส่วนของกิจกรรม โครงการวิสาหกิจสำหรับนักศึกษาเพื่อพัฒนาทักษะชีวิต มีวัตถุประสงค์ของโครงการดังนี้ค่ะ คือ** **1.เพื่อให้นักศึกษาใช้เวลาว่างให้เกิดประโยชน์** **2.เพื่อให้นักศึกษารู้จักการใช้ชีวิตร่วมกับผู้อื่น โดยใช้กิจกรรมเป็นตัวเชื่อมสัมพันธ์อันดีงาม สร้างความรักใคร่กลมเกลียวกันระหว่างรุ่นพี่และรุ่นน้อง** **3. เพื่อให้นักศึกษานำความรู้ด้านการเกษตร นำไปประยุกต์ใช้ให้เกิดประโยชน์ในการประกอบอาชีพ เช่น นักศึกษาที่ประกอบอาชีพครู สามารถนำความรู้ที่ได้จากการร่วมโครงการไปปฏิบัติได้ในโรงเรียนที่ตนสังกัด หรือนักศึกษาที่สำเร็จการศึกษาสามารถนำความรู้และประสบการณ์ที่ได้รับนี้ นำไปต่อยอดความคิดสร้างรายได้ให้กับตนเองได้ เพราะในโครงการนี้ มีกิจกรรมการสอน การถ่ายทอดความรู้ด้านการเพาะปลูก การดูแลและหลังการเก็บเกี่ยว รวมถึงการนำผลผลิตทางการเกษตรที่ได้ นำมาแปรรูปเพื่อสร้างมูลค่าสินค้าเกษตรออกสู่ตลาดธุรกิจ โดยวิธีการขายในทุกรูปแบบ เช่น การขายสินค้าที่จุดจำหน่าย แบบตั้งบูธแสดงสินค้า การขายสินค้าแบบ food truck ครัวเคลื่อนที่ ตั้งร้านอยู่ในมหาวิทยาลัย และการขายสินค้าออนไลน์บนแพลตฟอร์มในเว็บไซต์หรือแอพพลิเคชั่นสำเร็จรูป เช่น shoppee lazada Facebook และline** **4. เพื่อให้นักศึกษามีรายได้พิเศษระหว่างเรียน** **และ 5 เพื่อให้นักศึกษามีอาชีพหลังจากสำเร็จการศึกษา เป็นการยกระดับนักศึกษาให้มี 1 อาชีพ 1 นักศึกษา รายบุคคลแบบบูรณาการ**  **ผู้สนใจสามารถติดตามข่าวสารการให้บริการ และกิจกรรมโครงการวิสาหกิจสำหรับนักศึกษาเพื่อพัฒนาทักษะชีวิตได้ที่เว็บไซต์ของคณะเทคโนโลยีการเกษตร www.facagri.cmru.ac.th (เวอ-วาย-เว็บ-ดอท -เอฟ-เอ-ซี-เอ-จี-อาร์-ไอ-ดอท -ซี-เอ็ม-อาร์-ยู-ดอท -เอ-ซี-ดอท -ที-เอช) สอบถามรายละเอียดเพิ่มเติมและขอคำปรึกษาได้ที่ นางสาวธัญวรรณ์ ศรีเดชะกุล (ต้อม) หมายเลขโทรศัพท์ 081-9523844 หรือ ID Line พี่ต้อมเกษตรหรือค้นหาเพิ่มเพื่อนจากหมายเลขโทรศัพท์ได้เลยค่ะ สวัสดีค่ะ** |